Կրթության,հոգեբանության և սոցիոլոգիայի ֆակուլտետն իր ձևավորման օրվանից մինչ այսօր զբաղվում է ուսանողների թե արտալսարանային և թե արտաուսումնական ժամանակը ավելի արդյունավետ դարձնելու գործով: Ֆակուլտետի ուսանողական խորհրդի անդամների ջանքերի շնորհիվ է, որ այսօր այն վերածվել է մի մեծ ընտանիքի, որտեղ յուրաքանչյուրը գիտի իր անելիքը, իսկ ինչ էլ արվում է, բխում է միմիայն ուսանողների շահերից և իրավունքներից: Մենք հավատարիմ մնալով մասնագիտական նորմերին`փորձում ենք ուսանողական առօրյան դարձնել ավելի խաղաղ և զերծ մնալ տհաճ միջադեպերից, որոնք կարող են խաթարել ուսումնական գործընթացը: Խոստանում ենք, որ Ուխ-ն երբեք չի դավաճանի իր նպատակներին և կաջակցի ուսանողներին այն բոլոր հնարավոր միջոցներով, որոնք ունի: Եվ այստեղ կարելի է հիշել Պուբլիոս Սիրոսի խոսքերը.«Ուր միաբանություն, այնտեղ միշտ հաղթանակ»: